
Prin HCL nr.127/20.03.2008 a fost aprobata asocierea dintre Municipiul Timisoara si SC Politehnica 1921 Stiinta Timisoara & Invest SA, pentru o perioada de trei ani, in vederea sprijinirii echipei de fotbal Politehnica 1921 Stiinta Timisoara.

In cadrul acestei asocieri a fost prevazuta contributia Municipiului Timisoara, constind in alocarea de la bugetul local a sumei de 9.000.000 lei pe anul bugetar 2008 pentru sprijinirea echipei.


Cu toate ca asocierea a fost incheiata pe o perioada de trei ani, suma ce va fi alocata a fost prevazuta doar pentru anul 2008, atit in hotarire cit si in contractul de asociere.


Avind in vedere necesitatea stabilirii unei sume pentru toti cei trei ani pentru care se face asocierea, si tinind seama si de adresa nr.SC2008- 7272/03.04.2008 a SC Politehnica 1921 Stiinta Timisoara & Invest SA, prin care se solicita acest lucru, precum si de adresa nr.SC2008-22618/06.03.2008 ce cuprinde propunerea inaintata, de catre comisia constituita in baza HCL nr.445/2007, catre SC Politehnica 1921 Stiinta Timisoara & Invest SA, propunere prin care s-a mentionat contributia Municipiului Timisoara in suma de 9.000.000 lei pe an bugetar, pe o perioada de trei ani, se impune modificarea art.2 din HCL nr.127/2008 si a art.2 si art.4 din contractul de asociere, anexa la hotarire.


Articolul 2 din hotarire, va avea urmatorul continut:

„ Se aproba alocarea din bugetul local a sumei de 9.000.000 lei pe fiecare an bugetar pentru care se incheie contractul de asociere, pentru sprijinirea echipei de fotbal Politehnica 1921 Stiinta Timisoara . Contributia Municipiului Timisoara, pentru sprijinirea echipei de fotbal Politehnica 1921 Stiinta Timisoara, se va rediscuta anual, in functie de performantele obtinute de catre echipa de fotbal.”

Articolul 2 din contract, va avea urmatorul continut:

„ Municipiul Timisoara contribuie la aceasta asociere cu suma de 9.000.000 lei din bugetul local, pe fiecare an bugetar pentru care este incheiat contractul. Contributia Municipiului Timisoara, pentru sprijinirea echipei de fotbal Politehnica 1921 Stiinta Timisoara, se va rediscuta anual, in functie de performantele obtinute de catre echipa de fotbal.”

Articolul 4 din contract, va avea urmatorul continut:

„- sa contribuie la sprijinirea in mod exclusiv a echipei de fotbal Politehnica 1921 Stiinta Timisoara cu suma de 9.000.000 lei din bugetul local, pe fiecare an bugetar pentru care este incheiat contractul, in vederea dezvoltarii fotbalului de performanta in Municipiul Timisoara."

